**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 4218/2291/\_\_\_\_.08.2019

PROIECT **DECIZIA ETAPEI DE ÎNCADRARE**

**Nr. \_\_\_\_ din \_\_\_\_\_.08.2019**

Ca urmare a solicitării de emitere a acordului de mediu adresate de **SC OCTANO DOWNSTREAM SRL,** cu sediul în municipiul Bucuresti, sector 1, str. Tipografilor, nr. 31A, et. 1, înregistrată la Agenția pentru Protecția Mediului (APM) Dâmbovița cu nr. 4218 din 14.03.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de 27.06.2019 că proiectul **”*Construire statie mixta distributie carburanti – cabina statie, copertina, skid GPL, totem platforme incinta, totem bransamente utilitati, imprejmuire”***, propus a fi amplasat în comuna Petresti, satul Greci, str. Principala, județul Dâmbovița **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 6, lit. c;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

1. ***mărimea proiectului***:

In incinta statiei de distributie carburanti vor fi amplasate urmatoarele obiecte:

**Cabina statie**, cu suprafata construita de cca 48 mp, cu dimensiunile in plan de 8 x 6 m. Cladirea este o constructia parter, fara subsol, structura din panouri sandwich tabla si vata minerala.

Cabina tehnica asigura urmatoarele functiuni :

- magazin vanzare produse complementare;

- toaleta clienti/personal;

- depozitare;

- adaposteste tabloul electric general,

- sistemele de masurare carburanti Veder Root,

- sistemele de detectie scurgeri accidentale la rezervor,

- computerul pentru sistemul fiscal,

- sistemele de telecomunicatii si securitate

**Peron cu 1 pompa bifrontale si o pompa cu debit marit**, pentru alimentarea cu carburanti a autoturismelor. Sub copertina se va monta o pompa de alimentare a autoturismelor Tokheim, de tip multiprodus cu recuperare de vapori, cu cate doua capete de alimentare, cate doua pe fiecare parte a peronului de alimentare. Pompa cu debit marit – 120 l/min va fi amplasata in zona de intrare in statie si va deservi TIR-urile. Debitul pompelor multiprodus este de 40 l/minut benzina, si de 70 l/minut pentru motorina respectiv 120 l/min pentru cea cu debit marit. Comanda/blocarea pompelor se face de la punctul de comanda din interiorul cladirii pavilionului comercial. Zona pompelor este protejata de o copertina cu structura metalica tip peron, sprijinita pe stalpi in dreptul pompei si a totemului de preturi.

**Depozit produse petroliere**, Constand dintr-un rezervor metalic de 40 mc bicompartimentat, 30 mc pentru motorina si 10 mc pentru benzina. Rezervorul este cilindric, orizontal cu manta dubla montate subteran in zona verde a statiei conform planului de amenajare a incintei.

Acesta are in dotare sisteme de detectare a neetanseitatiilor precum si sisteme automate de masurare si transmitere la distanta a nivelului de carburant din fiecare compartiment. Rezervorul va fi protejate la exterior cu materiale specifice rezistente la o tensiune electrica de strapungere de 30 kV.

Rezervorul de combustibil este prevazut cu guri de vizitare, pe care sunt montate stuturile pentru sondele de nivel, conductele de aerisire, conductele de descarcare combustibil, cele de aspiratie a pompelor precum si cele de recuperare a vaporilor.

**Camin descarcare carburanti.** Produsele petroliere sunt descarcate in rezervor (sistem cadere libera) prin filtrele gurilor de descarcare. Gurile de descarcare au fost grupate intr-un camin comun, constructie din beton armat, acoperit cu un capac metalic tip antiscantei carosabil. Distanta dintre camin si limita incintei este mai mare de 5,00 m.

**Aerisire rezervoare carburanti.** Rezervorul de depozitare este prevazut cu conducte de aerisire, dotate la partea superioara cu supapa de respiratie si cu dispozitiv pentru oprirea flacarilor, montat la cota de +4,0 fata de cota terenului amenajat.

**Platforma descarcare cisterna.** Suprafata de stationare a cisternei la descarcare este in zona pompelor la distanta de 5 m de cea mai apropiata pompa.

**SKID GPL** Instalatia are in componenta sa urmatoarele utilaje si echipamente: un recipient de stocare G.P.L., cilindric, orizontal, suprateran, cu capacitate de maximum 5.000 l volum apa, echipat cu racorduri, aparatura de indicare, masura si control, robinete si armaturi de siguranta, o pompa centrifuga antrenata de un motor electric in constructie antiEx, pentru vehicularea G.P.L. in faza lichida, de la recipient spre pompa de distributie G.P.L. la autovehicule, o pompa de distributie G.P.L. la autovehicule echipata cu furtun flexibil, pistol de alimentare, ventile, armaturi, aparatura de indicare si control si afisaj electronic, trasee de conducte si armaturile aferente pentru faza lichida, respectiv gazoasa, ventil actionat de la distanta pneumatic alimentat cu aer de la un compresor pentru izolarea traseului de faza lichida in caz de incident; buton de emergenta prin a carui actionare se inchide ventilul pneumatic si se scoate tensiune de la pompa;

**Zona colectare deseuri**. In vederea colectarii deseurilor ce rezulta din activitatea statiei – ambalaje, gunoi menajer clienti – se va amenaja o zona din spatele cabinei statiei, zona ce va adaposti atat europubelele, pubelele de otel si butoaiele pentru preluarea uleiurilor uzate. Constructia este realizata din profile metalice usoare cu inchideri din tabla cutata

**Platforma descarcare cisterna GPL**. Suprafata de stationare a cisternei la descarcare este in zona SKID la distanta de peste 5 m de pompa acestuia.

**Separator de hidrocarburi.** Pentru prepurificarea apelor pluviale de pe platforma carosabila din zona pompelor de alimentare si a caminului - guri de descarcare, suprafata care poate fi poluata prin scurgeri accidentale de produse petroliere, este prevazut un separator hidrocarburi cu coalescenta, compus din compartimentul decantare nisip-namol si compartimentul de separare hidrocarburi, de unde apa uzata, conventional purificata, este descarcata in reteaua de canalizare;

Separatorul este tip CRIBERNET, cu obturator automat si filtru coalescent din poliesteri armati cu fibra de sticla (PAFS) fabricat conform SR – EN 858, cu urmatoarele caracteristici constructive:

 debit nominal = 6 l/s,

 volum total = 600 litri,

 diametru = 1,0 m,

 inaltime = 2,34 m,

 grad de epurare = I (mai mic de 5mg/l),

 constructie ingropat din fibra de sticla.;

**Sisteme de supraveghere video** – statia este dotata cu sistem de supraveghere video.

**Spatii verzi**. Spatiile verzi existente vor fi mentinute.

**Platformele betonate** din incinta statiei au fost proiectate corespunzator necesitatilor de trafic pentru alimentarea depozitului si deservirea la pompe. Suprafata totala a platformelor este de cca 700 mp.

**Colectarea apelor pluviale** este asigurata prin rigole si guri de scurgere carosabile, legate la canalizarea proiectata si separatorul din incinta, cu descarcare la bazinul de retentie. Apa conventional curata va fi folosita la udarea zonei verzi si a platformelor printr-o retea de aspersoare de gradina.

**Semnale luminoase.** Statia este prevazuta cu un semnal-panou cu insemnele Bulrom vizibil din fluxul rutier, precum si cu un semnal dotat cu un panou luminos pentru afisarea preturilor produselor petroliere. Semnalele sunt amplasate in zona verde.

b) cumularea cu alte proiecte: nu este cazul;

c) utilizarea resurselor naturale: nu este cazul;

d) producţia de deşeuri: deşeurile menajere si cele din construcții vor fi preluate de operatori autorizaţi; deşeurile rezultate în urma procesului de construire vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate;

e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

**2.** ***Localizarea proiectului***:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului: terenul se află în intravilanul satului Greci, comuna Petresti, in suprafata de 3456 mp – proprietatea solicitantului.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede: nu este cazul;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](file:///C:\Users\Arhive%20Elvira\Elvira\Sintact%202.0\cache\Legislatie\temp\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C:\Users\Arhive%20Elvira\Elvira\Sintact%202.0\cache\Legislatie\temp\00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](file:///C:\Users\Arhive%20Elvira\Elvira\Sintact%202.0\cache\Legislatie\temp\00008742.htm), cu modificările şi completările ulterioare şi Hotărârea Guvernului nr. [930/2005](file:///C:\Users\Arhive%20Elvira\Elvira\Sintact%202.0\cache\Legislatie\temp\00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu este cazul;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potențial**

a) extinderea impactului, aria geografica si numărul persoanelor afectate: nu este cazul;

b) natura transfrontiera a impactului: lucrările propuse nu au efecte transfrontiera;

c) mărimea si complexitatea impactului: impact relativ redus şi local, pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

**II. Proiectul propus nu intră sub incidența art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, amplasamentul propus se află la aproximativ 1 km fata de ariile naturale protejate de interes comunitar, situri Natura 2000, ROSCI0106 „Lunca Mijlocie a Argeşului” - sit de importanță comunitară şi ROSPA0161 „Lunca Mijlocie a Argeşului” – arie de protecție specială avifaunistică.**

**Condițiile de realizare a proiectului:**

* Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr. 11 din 27.02.2019 emis de către Primaria comunei Petresti, fără afectarea factorilor de mediu.
* De asemenea se vor respecta masurile si conditiile de realizare a proiectului in conformitate cu **Avizul de gospodarire a apelor nr. 236/25.07.2019 emis de Administratia Bazinala de Apa Arges - Vedea**, si anume:
  + - * Sa execute forajele de observatie a calitatii apei freatice din perimetrul statiei de distributie carburanti, numarul, caracteristicile si amplasamentul acestora fiind restabilite in baza unui studiu hidrogeologic, intocmita de o unitate certificata conform legislatiei in vigoare;
* Sa anunte in scris SHI Vacaresti, cu 10 zile inainte, data de incepere a lucrarilor;
* In cazul aparitiei de modificari de solutie in etapa de elaborare a proiectului tehnic sau in timpul executiei lucrarilor, sa solicite la ABA Arges Vedea, eliberarea avizului modificator de gospodarire a apelor, conform prevederilor Ordinului nr. 15/2006;
* Sa inainteze la ABA Arges Vedea, la receptia investitiei, documentatia tehnica intocmita conform Ordinului MMP nr. 799/2012 de catre o unitate de proiectare atestata conform legislatiei in vigoare, in vederea obtinerii autorizatiei de gospodarire a apelor.

**Pentru protecţia apelor**

*Măsuri avute în vedere pentru reducerea/eliminarea poluării apelor*

**În perioada de construcţie**:

- deșeurile solide, materialul din decopertări, excavații, combustibilii sau uleiurile nu se vor deversa in cursurile de apa. Se recomanda colectarea selectiva a deșeurilor in vederea valorificării/eliminării prin firme autorizate;

- colectarea şi descărcarea apelor provenite din precipitaţii de pe platformele afectate de lucrările şantierului la parametrii prevăzuţi de legislaţia în vigoare;

* întreţinerea corespunzătoare a maşinilor utilizate pentru efectuarea lucrărilor prevăzute de proiect şi depozitarea în condiţiile prevăzute de legislaţia în vigoare a materialelor de construcţii şi a consumabilelor;
* este permisă numai folosirea materialelor şi substanţelor atent evaluate din punct de vedere al posibilităţilor de utilizare în echipamentele sistemelor de alimentare cu apa;
* orice rezervor de stocare a combustibililor şi carburanţilor va fi atent etanşat şi supravegheat şi amplasat pe platformă betonată, prevăzută cu rigole de scurgere;

**În perioada de funcţionare**:

* asigurarea unei întreţineri corespunzătoare a sistemului de canalizare;
* curentul efluent al liniei apei potabile trebuie să rămână în funcţiune, cel puţin parţial pe toată perioada de desfăşurare a lucrărilor;
* asigurarea unei surse de energie pentru situaţii de urgenţă;
* realizarea unui plan de intervenţii în vederea prezentării la solicitare, autorităţilor de control;

**Pentru protecţia aerului**

*Măsuri avute în vedere pentru reducerea/eliminarea poluării aerului*

**În perioada de construcţie:**

* deplasarea cu viteză redusă a vehiculelor implicate în lucrările prevăzute de proiect, astfel încât să se evite antrenarea particulelor de praf pe drumurile utilizate;
* prevenirea ridicării prafului prin acțiuni de stropire in perioadele de vreme uscata;
* manipularea cu atenţie a materialelor de construcţii utilizate astfel încât să se evite antrenarea particulelor de praf;
* întreţinerea şi repararea utilajelor şi vehiculelor utilizate în scopul reducerii emisiilor de poluanţi atmosferici;
* orice rezervor de stocare a combustibililor şi carburanţilor va fi atent etanşat şi supravegheat, pentru a se evita eliminarea în aer a unor poluanţi;

**În perioada de funcţionare:**

* intervențiile in cazul apariției unor defecțiuni pe rețeaua de canalizare se vor executa cu utilaje performante care sa nu producă poluarea fonica a locuitorilor din zona;

**Pentru protecţia solului, subsolului şi a ecosistemelor terestre**

*Măsuri avute în vedere pentru protecţia solului şi subsolului*:

**În perioada de construcţie**

* umpluturile vor fi făcute cu pământ sănătos, bine compactat de 20 - 30 cm, la umiditate optima, iar compactarea straturilor aflate imediat sub sistemul rutier se va supune exigentelor de compactare impuse patului drumurilor;
* ocuparea unor suprafeţe de teren cât mai mici pentru amenajarea organizării de şantier;
* depozitarea raţională a materialului excavat, astfel încât să fie ocupate suprafeţe cât mai mici de teren;

- stratul de sol vegetal va fi îndepărtat si depozitat in grămezi pentru a fi refolosit la reumplerea șanțurilor unde au fost poziționate conductele;

**În perioada de funcţionare**

* asigurarea unei întreţineri corespunzătoare a sistemului de canalizare;
* refacerea zonelor verzi în cazul în care acestea vor fi afectate de lucrările propuse a se realiza.

**Pentru protecţia împotriva zgomotului sau vibraţiilor**:

*Măsuri avute în vedere pentru reducerea impactului:*

**În perioada de construcţie**

* lucrările prevăzute de proiect vor fi limitate pe perioada zilei;
* întreținerea utilajelor şi vehiculelor implicate în realizarea lucrărilor astfel încât zgomotul şi vibraţiile produse să fie minore;
* se interzice circulația autovehiculelor in afara drumurilor trasate pentru funcționarea șantierului (drumuri de acces, drumuri tehnologice);
* in perioada de execuție a lucrărilor se vor adopta masuri de protecție a locuințelor situate in proximitate;

**În perioada de funcţionare**

- nu este cazul;

**Deşeurile rezultate în perioada de construcţie şi exploatare, modul de gestionare al acestora şi măsurile impuse pentru reducerea impactului generat de acestea**

**Deşeurile generate în perioada de construcţie**:

* amestecuri de beton;
* fier şi PVC;
* cabluri, altele decât cele specificate;
* pământ, pietre (materiale din excavaţii);

**Deşeurile generate în perioada de exploatare**:

* deșeurile generate din întreținerea sistemului de canalizare se vor colecta selectiv si valorificate prin unități specializate;

**Măsuri avute în vedere pentru managementul deşeurilor şi minimizarea impacturilor negative în perioada de construcţie**:

* + deşeurile vor fi colectate separat şi vor fi reciclate sau valorificate conform specificului acestora (metale, PVC, etc.);
  + deşeurile recuperabile vor fi depozitate în conformitate cu legislaţia în vigoare şi predate societăţilor specializate în valorificarea lor;
  + deşeurile nerecuperabile vor fi depozitate şi eliminate conform legislaţiei specifice din domeniul deşeurilor;
  + materialul rezultat din excavaţii reprezintă cantitatea cea mai mare de deşeuri rezultate din realizarea proiectului şi va fi refolosit la umpluturi, compactat şi acoperit pentru restabilirea condiţiilor iniţiale;
  + se va urmări reducerea cantităţii de deşeuri rezultate, prin refolosirea materialelor de excavaţii la umplerea unor gropi;
  + deşeurile solide rezultate din excavaţii şi construcţii vor fi depozitate astfel încât să nu conducă la ocuparea unor suprafeţe de teren suplimentare;
  + este interzisă arderea deşeurilor de orice tip;
  + solul vegetal va fi manevrat şi depozitat separat astfel încât să poată fi folosit la acoperire şi revegetare;
  + deşeurile menajere generate în locaţia şantierului vor fi colectate şi evacuate în condiţii sigure;

**Măsuri avute în vedere pentru managementul deşeurilor şi minimizarea impacturilor negative generate de acestea în perioada de funcționare**:

După realizarea obiectivului de investiții constructorul va dezafecta lucrările provizorii, va degaja zona de material folosit sau rezultat din alte lucrări provizorii si va reda terenul in starea inițiala.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

***La finalizarea obiectivului de investitii, beneficiarul are obligatia sa solicite si sa obtina autorizatia de mediu****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

|  |  |
| --- | --- |
|  | **Întocmit,** |
| **Șef Serviciu A.A.A.,**  Maria **MORCOAȘE** | consilier A.A.A., Florian **STĂNCESCU** |
| **Șef Serviciu C.F.M.,**  Elena **IVAȘCU** | consilier C.F.M., Nicoleta VLADESCU |